Damian Milton

Damian Elgin Maclean Milton (1973ko abuztua) britainiar soziologo eta gizarte-psikologoa da, pertsona autisten eskubideen aldeko ekintzaile gisa ere ezaguna. Kenteko Unibertsitatean irakasten du eta National Autistic Society erakundeko aholkularia da.

Autismoarekiko interesa 2005ean piztu zitzaion, bere bi urteko semeak diagnostikoa lortu ondoren. Miltoni berari Asperger sindromea (autismo mota bat) diagnostikatu zioten 2009an, 36 urte zituela.

2012an lehen aldiz aurkeztu zuen «enpatia bikoitzaren arazoaren» teoriagatik da ezaguna batez ere. Kontzeptua aurreko diskurtsoan egon bazen ere, Jim Sinclair moduko aktibistek 1990eko hamarkadatik aurrera egindako argudioetatik abiatuta, Miltonek nabarmen zabaldu zuen.

Miltonek autismoarekin lotutako 250 idazlan baino gehiago idatzi ditu. Desgaitasunaren eredu soziala erabiltzen du eta bere argitalpenetako askok iraganeko teoriak kritikoki aztertzen dituzte. Esaterako, autoestimulazioa positiboki ikusi behar dela eta autistei lagun diezaiekeela argudiatu du. Bere lanak harrera ona izan du akademikoen artean, baita pertsona autisten artean ere.

Spectrum 10K proiektuaren aurka agertu da eta zalantzan jarri du ea benetan lagungarria zen pertsona autisten ongizatean.

 Lan hautatuak 
Artikuluak

 On the ontological status of autism: the 'double empathy problem''' (2012)
 The normalisation agenda and the psycho-emotional disablement of autistic people (2012)
 Autistics speak but are they heard? (2013)
 Autistic expertise: A critical reflection on the production of knowledge in autism studies (2014)
 How is a sense of well-being and belonging constructed in the accounts of autistic adults? (2016)
 Making the future together: Shaping autism research through meaningful participation (2018)
 Redefining Critical Autism Studies: a more inclusive interpretation (2018)

Liburuak

 A Mismatch of Salience: Explorations from the Nature of Autism from Theory to Practice (2017)
 The Neurodiversity Reader: Exploring Concepts, Lived Experience and Implications for Practice'' (Susy Ridout, Nicola Martin, Richard Mills eta Dinah Murrayrekin batera, 2020)

 Erreferentziak 

 Kanpo estekak 

Kategoria:Erresuma Batuko soziologoak
Kategoria:Erresuma Batuko psikologoak
Kategoria:Pertsona autistak
Kategoria:Pertsona autisten eskubideen aldeko ekintzaileak
Kategoria:Erresuma Batuko giza eskubideen aldeko ekintzaileak
Kategoria:Desgaitasuna duten zientzialariak
Kategoria:Desgaitasuna duten aktibistak